Prasība, kas celta 2024. gada 22. jūlijā – K-Way/EUIPO – Gubbini (No vertikālām paralēlām līnijām sastāvošas taisnleņķa sloksnes attēls)
(Lieta T-372/24)
Valoda, kādā sagatavots prasības pieteikums – itāļu
Lietas dalībnieki
Prasītāja: K-Way SpA (Milāna, Itālija) (pārstāvis: D. Sindico, advokāts)
Atbildētājs: Eiropas Savienības Intelektuālā īpašuma birojs
Otra procesa EUIPO Apelācijas padomē dalībniece: Adorno Gubbini (Bagnolo Mella, Itālija)
Informācija par procesu EUIPO
Strīdus preču zīmes īpašniece: prasītāja Vispārējā tiesā
Attiecīgā strīdus preču zīme: Eiropas Savienības grafiska preču zīme, ko veido no vertikālām paralēlām līnijām sastāvoša taisnleņķa sloksne – Eiropas Savienības preču zīme Nr. 3 971 561
Process EUIPO: Spēkā neesamības atzīšanas process
Apstrīdētais lēmums: EUIPO Apelācijas otrās padomes 2024. gada 21. maija lēmums lietā R 1748/2023-2
Prasījumi
Prasītājas prasījumi Vispārējai tiesai ir šādi:
galvenokārt, pamatojoties uz šajā prasībā ietverto argumentāciju kopā ar visiem pierādījumiem un dokumentiem, kas iesniegti pirmajās divās instancēs, grozīt apstrīdēto lēmumu daļā, kurā netiek atzīts, ka ir pierādīta preču zīmes Nr. 3 971 561 izmantošana Eiropas Parlamenta un Padomes Regulas (ES) 2017/1001 58. panta 1. punkta a) apakšpunkta izpratnē attiecībā uz šādām 18. klasē ietilpstošām precēm: kabatas portfeļi, rokas somas; maciņi; iepirkumu somas; un tualetes piederumu somas, dēvētas par “vanity cases”, un bez turpmākas lietas nodošanas atpakaļ apstiprināt preču zīmes spēkā esamību;
pakārtoti, atcelt apstrīdēto lēmumu un līdz ar to nodot lietu atpakaļ Apelācijas padomei;
noteikt EUIPO piespriežamo tiesāšanās izdevumu apmēru.
Izvirzītais pamats:
Eiropas Parlamenta un Padomes Regulas (ES) 2017/1001 58. panta 1. punkta a) apakšpunkta pārkāpums.
____________